I løbet af de seneste år har interessen for tilberedningsmetoden nået et så højt niveau, at den 37-årige renovationsarbejder i dag er ejer af ikke mindre end 32 griller. - Jeg plejer at sige, at det da ikke er mindre unormalt end at være bidt af veteranbiler, fortæller Henrik Andersen. Det var et grill-arrangement hos en nabo for omkring syv år siden, der tændte hans passion for de ufo-formede tingester. - Det mad vi fik, som var tilberedt på en Weber Grill, var så godt, at jeg tænkte, at jeg selv skulle i gang med at grille, siger han. Henrik Andersens entusiasme for køkken-fænomenet er ikke til at tage fejl af. Tidligere i år fik han tatoveret sin favorit-grill på ryggen.

Opsummering:
Mænd med sjove hobbyer er der mange af. Men der er ikke mange som Henrik Andersen fra Vadum. Han har huset og terrassen fyldt med Weber Griller.